钦定古今图书集成/明伦汇编/宫闱典/第118卷 > 万贵
## 钦定古今图书集成/明伦汇编/宫闱典/第118卷 > 万贵

按《明外史外戚传》：“贵，宪宗万贵妃之父也。以妃父历
官锦衣卫指挥使。贵颇谨饬，每受赐，辄忧形于色，曰：
‘吾起掾史，编尺伍，蒙天子恩备戚属，子姓皆得官，福
过灾生，未知税驾矣’。时贵妃方擅宠，贵子喜为指挥
使，通为正千户，达为副千户，并骄横。贵每见诸子屑
越赐物，辄戒曰：‘官所赐皆著籍，他日复宣索，汝曹无
以应矣’。”诸子皆笑以为迂。成化十年卒，赙赠祭葬有
加。十四年进喜都指挥同知，通指挥使，达指挥佥事。
通少贫贱，业贾，既骤贵，益贪。无赖子争附之，诱以作
奸犯科，造奇巧邀利。中官韦兴、梁芳等复为左右。每
进一物，辄倾内库偿，辇金钱，络绎不绝。通妻王，出入
宫掖，大学士万安附通为同宗婢仆，朝夕至王所谒
起居。妖人李孜省辈皆缘喜进，朝野因是匮乏。通死，
帝眷万氏不已，迁喜都督同知，达指挥同知。通庶子
从喜方二岁，养子牛儿方四岁，俱授官。宪宗崩，言官
劾其罪状。孝宗乃夺喜等官，而尽追封诰及内帑赐
物如《贵言